32004R0835
L 127/43
JURNALUL OFÍCIAL AL UNIUNII EUROPENE
REGULAMENTUL (CE) NR. 835/2004 AL COMISIEI
din 28 aprilie 2004
de adaptare a Regulamentului (CE) nr. 2076/2002 și a deciziilor 2002/928/CE, 2004/129/CE, 2004/247/CE și 2004/248/CE cu privire la continuarea utilizării anumitor substanțe active care nu sunt incluse în anexa I la Directiva 91/414/CEE, ca urmare a aderării Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a Sloveniei și a Slovaciei
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Tratatul de aderare a Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a Sloveniei și a Slovaciei și, în special, articolul 2 alineatul (3),
având în vedere Actul de aderare a Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a Sloveniei și a Slovaciei și, în special, articolul 57,
întrucât:
(1)
Regulamentul (CE) nr. 2076/2002 al Comisiei (1) și deciziile 2002/928/CE (2), 2004/129/CE (3), 2004/247/CE (4) și 2004/248/CE (5) ale Comisiei cuprind dispoziții privind neincluderea anumitor substanțe active în anexa I la Directiva 91/414/CEE și retragerea de către unele state membre a oricăror autorizații pentru produsele fitosanitare care conțin substanțele active respective. Actele menționate prevăd derogări care permit continuarea utilizării unora dintre aceste substanțe pentru o perioadă limitată, timp în care se elaborează soluții alternative.
(2)
Este necesară adaptarea regulamentului și a deciziilor menționate ca urmare a aderării Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a Sloveniei și a Slovaciei (denumite în continuare noi state membre), dat fiind faptul că aceste derogări sunt necesare pentru noile state membre.
(3)
Prin urmare, Regulamentul (CE) nr. 2076/2002 și deciziile 2002/928/CE, 2004/129/CE, 2004/247/CE și 2004/248/CE trebuie modificate în mod corespunzător,
ADOPTĂ PREZENTUL REGULAMENT:
Articolul 1
Anexa II la Regulamentul (CE) nr. 2076/2002 se modifică în conformitate cu anexa la prezentul regulament.
Articolul 2
Decizia 2002/928/CE se modifică după cum urmează:
1.
La articolul 2 se adaugă următoarea literă (c):
„(c)
în ceea ce privește utilizările enumerate în coloana C din anexă, un stat membru specificat în coloana B poate să mențină în vigoare autorizațiile pentru produsele fitosanitare care conțin benomil până la 30 iunie 2007, cu condiția ca statul membru:
(i)
să se asigure că aceste produse fitosanitare care rămân pe piață sunt etichetate din nou astfel încât să îndeplinească orice condiții de utilizare restrictive;
(ii)
să impună orice măsuri adecvate de diminuare a riscurilor pentru a asigura protecția sănătății umane și animale și a mediului și
(iii)
să se asigure că se caută în mod serios produse sau metode alternative la aceste utilizări, în special prin planuri de acțiune.
Statele membre în cauză informează Comisia până la 31 decembrie 2004 privind punerea în aplicare a prezentului paragraf și, în special, privind măsurile adoptate în temeiul punctelor (i), (ii) și (iii) și furnizează anual estimări ale cantităților de benomil utilizate în conformitate cu prezentul punct.”
2.
Articolul 3 se înlocuiește cu următorul text:
„Articolul 3
Orice perioadă de grație acordată de către statele membre, în conformitate cu dispozițiile prevăzute la articolul 4 alineatul (6) din Directiva 91/414/CEE, este cât mai scurtă posibil și:
(a)
pentru utilizările pentru care autorizația urmează să fie retrasă în termen de șase luni de la adoptarea prezentei decizii, aceasta expiră înainte de împlinirea a 18 luni de la adoptarea prezentei decizii;
(b)
pentru utilizările pentru care autorizația urmează să fie retrasă până la 30 iunie 2007, aceasta expiră până la 31 decembrie 2007.”
3.
Se adaugă următoarea anexă:
„Anexă
Coloana A
Coloana B
Coloana C
Substanța activă
Statul membru
Utilizarea
Benomil
Slovacia
Linte, tutun, sfeclă de zahăr, secară”
Articolul 3
În anexa II la Decizia 2004/129/CE, la sfârșitul rubricii cu privire la „metidation”, se adaugă următoarele rânduri:
Cipru
Citrice și măslin, aplicații de iarnă la arborii fructiferi cu frunze căzătoare
Slovacia
Măr, cais, viță de vie, păr, piersic, prun, plante ornamentale
Articolul 4
În anexa la Decizia 2004/247/CE se adaugă următorul rând:
Polonia
Sparanghel, revent, fructe (măr, păr, cais, piersic, prun, cireș, nuc, coacăz, agriș, zmeuriș, viță de vie, căpșun)
Articolul 5
În anexa la Decizia 2004/248/CE se adaugă următoarele rânduri:
Ungaria
Porumb
Polonia
Porumb
Articolul 6
Prezentul regulament intră în vigoare la data și sub rezerva intrării în vigoare a Tratatului de aderare a Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a Sloveniei și a Slovaciei.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 28 aprilie 2004.